recursal/SuperWikiNEXT-32B huggingface dataset:
**Η Κομητεία Μπράουν** είναι μια διοικητική περιοχή στην πολιτεία του Ιλινόις στις Ηνωμένες Πολιτείες, με 6 937 κάτοικοι. Η διοικητική πρωτεύουσα ( *έδρα της κομητείας* ) είναι το Όρος Στέρλινγκ .

Πολιτική
--------

Η κομητεία Μπράουν τείνει να ψηφίζει Ρεπουμπλικάνους στις πολιτικές εκλογές. 

Ο Ρεπουμπλικανός υποψήφιος έχει κερδίσει την ψήφο στην κομητεία σε όλες τις προεδρικές εκλογές από τις εκλογές του 1952, εκτός από τρεις περιπτώσεις: 1964, 1972 και 1992. Στις εκλογές του 2016, ο Ρεπουμπλικανός υποψήφιος Ντόναλντ Τραμπ κέρδισε με 75,5 τοις εκατό των ψήφων έναντι 20,0 για τον υποψήφιο των Δημοκρατικών, το μεγαλύτερο περιθώριο νίκης στην κομητεία για έναν υποψήφιο όλων των εποχών.

Γεωγραφία
---------

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 796 km². 792 km² αυτής της περιοχής είναι ξηρά και 4 km² είναι νερό .

### Παρακείμενο νομό

* Κομητεία Schuyler - Βόρεια
* Cass County - Ανατολή
* Morgan County - Νοτιοανατολικά
* Pike County - Νότια
* Κομητεία Άνταμς - Δυτ

βιβλιογραφικές αναφορές
-----------------------
Ένα κομμάτι τυρί ροκφόρ
Το **ροκφόρ** είναι ένα από τα πιο γνωστά γαλλικά τυριά στην περιοχή Ροκφόρ-συρ-Σουλζόν (*Roquefort-sur-Soulzon*). Η ράτσα προβάτων που έχει συνδεθεί περισσότερο με το ροκφόρ είναι η Λακόν. Υπάρχουν και άλλα παρόμοια τυριά, όπως το μπλε τυρί Γερμανίας ή Δανίας, αλλά μόνον όσα παρασκευάζονται στην συγκεκριμένη περιοχή της Γαλλίας μπορούν να ονομάζονται ροκφόρ, λόγω του ευρωπαϊκού νόμου της προστατευόμενης ονομασίας προέλευσης.

Το τυρί αυτό είναι υποκίτρινο, εύθρυπτο, ελαφρά υγρό και διάστικτο από χαρακτηριστική μπλε μούχλα, της οποίας ο σχηματισμός οφείλεται στον μύκητα *Penicillium roquefortis*. Έχει ξεχωριστό άρωμα και γεύση που χαρακτηρίζεται από βουτυρικό (βουτανικό) οξύ. Ένα μέσο κεφάλι ροκφόρ ζυγίζει μεταξύ 2,5 και 3 κιλών, και έχει πάχος περίπου 10 εκατοστά. Κάθε κιλό τελικού προϊόντος απαιτεί 4,5 λίτρα γάλα. Το ροκφόρ είναι πλούσιο σε λιπαρά, πρωτεΐνες και ασβέστιο.

Δείτε επίσης
------------

* Μπλε τυρί

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ροκφόρ**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ροκφόρ** |

* Ιστοσελίδα του παραγωγού Societé
* Ιστοσελίδα του παραγωγού Papillon

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85115391
* BNF: cb12049875j (data)

 |

 |
Το **Windows Virtual PC** (διάδοχος των **Microsoft Virtual PC 2007**, **Microsoft Virtual PC 2004** και **Connectix Virtual PC**) είναι πρόγραμμα εικονικοποίησης για τα Microsoft Windows. Τον Ιούλιο του 2006, η Microsoft κυκλοφόρησε την έκδοση των Windows ως δωρεάν προϊόν. Τον Αύγουστο του 2006, η Microsoft ανακοίνωσε ότι η έκδοση Macintosh δεν θα μεταφερθεί σε υπολογιστές Macintosh που βασίζονται σε Intel, διακόπτοντας αποτελεσματικά το προϊόν καθώς οι υπολογιστές Macintosh που βασίζονται σε PowerPC δεν παράγονται πλέον. Η πιο πρόσφατη έκδοση, το Windows Virtual PC, δεν εκτελείται σε εκδόσεις των Windows παλαιότερα από τα Windows 7 και δεν υποστηρίζει επίσημα MS-DOS ή λειτουργικά συστήματα παλαιότερα από τα Windows XP Professional SP3. Οι παλαιότερες εκδόσεις που υποστηρίζουν ένα ευρύτερο φάσμα λειτουργικών συστημάτων παραμένουν διαθέσιμες. Από τα Windows 8, το Hyper-V αντικαθιστά το Windows Virtual PC.

Το Virtual PC εκτελεί μια συμβατή συσκευή IBM PC και το σχετικό υλικό του. Τα υποστηριζόμενα λειτουργικά συστήματα των Windows μπορούν να τρέξουν μέσα στο Virtual PC. Άλλα λειτουργικά συστήματα, όπως το Linux, ενδέχεται επίσης να εκτελεστούν, αλλά δεν υποστηρίζονται επίσημα και η Microsoft δεν παρέχει τα απαραίτητα "Virtual Machine Additions" για το Linux.

Παραπομπές
----------

1. ↑  «Windows Virtual PC». *Download Center*. Microsoft. 14 Φεβρουαρίου 2011. Ανακτήθηκε στις 1 Απριλίου 2014.
2. ↑  «Virtual PC is free!». 12 Ιουλίου 2006. Ανακτήθηκε στις 14 Οκτωβρίου 2009.
3. ↑
4. ↑  Heng, Christopher. «Free PC/Intel x86 Emulators and Virtual Machines». *thefreecountry.com*. TheFreeCountry. Ανακτήθηκε στις 16 Ιουνίου 2013.

Εξωτερικοί σύνδεσμοι
--------------------

* Επίσημη ιστοσελίδα
Γενικά με τον όρο **Ύφαλα** (under water part) χαρακτηρίζονται τα αόρατα μέρη του πλοίου από την ίσαλο και κάτω όταν αυτό κινείται ή ακινητεί ζυγοσταθμισμένο. Συγκεκριμένα τα ύφαλα καλύπτουν όλο το μήκος της επιφάνειας του κάτω μέρους του πλοίου που βρίσκεται μέσα στο νερό, ξεκινώντας από το κατώτερο επίπεδο, την τρόπιδα ή "καρίνα", και φθάνοντας μέχρι την ίσαλο, κατά πλευρά, εξ ου και το όνομα **βρεχάμενα**.

Στα ύφαλα των πλοίων διακρίνονται η βολβοειδής πλώρη, το πηδάλιο και η έλικα ή οι έλικες. Επίσης στο τμήμα αυτό φέρονται τυχόν σταθερωτήρες ή "πτερύγια ευστάθειας", τα "εγκάρσια πέδιλα" των υδροπτέρυγων σκαφών, πρωραίες εγκάρσιες έλικες, ώς επίσης και οι απολήξεις ναυτιλιακών οργάνων ή πομποδέκτες των ραδιοναυτιλιακών οργάνων (π.χ. δρομομέτρων, βυθομέτρων, ηχοβολιστικών, κλπ.)

Δείτε επίσης
------------

* Τεχνολογία πλοίου
Ένα σετ γυαλιών εικονικής πραγματικότητας που κυκλοφόρησε το 2016
Τα **γυαλιά εικονικής πραγματικότητας** (αγγλ.: Virtual reality headset) είναι συσκευή προσαρμοζόμενη στο κεφάλι που παρέχει εικονική πραγματικότητα για τον χρήστη. Τα γυαλιά εικονικής πραγματικότητα
ιλαμβανομένων προσομοιωτών και εκπαιδευτών. Περιλαμβάνουν μια στερεοσκοπική οθόνη τοποθετημένη στο κεφάλι (παρέχοντας ξεχωριστές εικόνες για το κάθε μάτι), στερεοφωνικό ήχο και αισθητήρες παρακολούθησης κινήσεως της κεφαλής (που μπορεί να περιλαμβάνουν γυροσκόπια, επιταχυνσιόμετρα, μαγνητόμετρα, συστήματα δομημένου φωτός κ.λπ.). Ορισμένα γυαλιά VR διαθέτουν επίσης αισθητήρες παρακολούθησης των ματιών και χειριστήρια παιχνιδιών.

Παραπομπές
----------

1. ↑  Ben Kuchera (15 Ιανουαρίου 2016). «The complete guide to virtual reality in 2016 (so far)». *Polygon*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 1 Μαρτίου 2016.
2. ↑  Adi Robertson. «The ultimate VR headset buyer's guide». *TheVerge.com*. Vox Media. Αρχειοθετήθηκε από το πρωτότυπο στις 9 Ιουλίου 2017. Ανακτήθηκε στις 23 Σεπτεμβρίου 2017.
3. ↑  Stuart Miles (19 Μαΐου 2015). «Forget head tracking on Oculus Rift, Fove VR headset can track your eyes». *Pocket-lint*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 1 Μαρτίου 2016.
Το ***Persona 5*** είναι βιντεοπαιχνίδι ρόλων. Αναπτύχθηκε και δημοσιεύτηκε από την Atlus και κυκλοφόρησε το 2016 στην Ιαπωνία (και παγκόσμια το 2017) για το PlayStation 3 και το PlayStation 4. Αργότερα, μία ανανεωμένη έκδοση, με το όνομα *Persona 5 Royal*, κυκλοφόρησε για το PlayStation 4, υπολογιστές, και όλες τις κονσόλες 9ης γενιάς.

Η πλοκή του παιχνιδιού διαδραματίζεται στο σημερινό Τόκιο, όπου ένας μαθητής λυκείου, ο Ρεν, αφού έχει κατηγορηθεί εσφαλμένα για επίθεση ενάντιών ενός μεθυσμένου πολιτικού και έχει τεθεί υπό επιτήρηση, μετεγγράφεται σε νέο σχολείο. Κατά την διάρκεια της περιπέτειας, αυτός και κάποιοι συμμαθητές του αποκτούν την δυνατότητα να επικαλούνται τις ενσαρκώσεις των καταπιεσμένων τους εαυτών ("Περσόνες"), και δημιουργούν μία μυστική ομάδα, τους Phantom Thiefs of Hearts, ούτως ώστε να εξερευνήσουν το Metaverse (έναν υπερφυσικό κόσμο αποτελούμενο από τις κρυφές επιθυμίες και σκέψεις των ανθρώπων), και να "κλέψουν" τις καρδιές ανθρώπων με κακόβουλες προθέσεις.

Το παιχνίδι λαμβάνει μέρος στην διάρκεια ενός σχολικού έτους, με πλήρη κύκλο μέρας-νύχτας και καιρού.

Παραπομπές
----------

1. ↑  Campbell, Kyle. «Persona 5 Hands-Off impressions | RPG Site». *www.rpgsite.net* (στα Αγγλικά). Ανακτήθηκε στις 21 Απριλίου 2023.
2. ↑  Farokhmanesh, Megan (15 Ιουνίου 2016). «Persona 5 will let you chat with Shadows, get a job and hang with your cat». *Polygon* (στα Αγγλικά). Ανακτήθηκε στις 21 Απριλίου 2023.

Εξωτερικοί σύνδεσμοι
--------------------

* Επίσημη ιστοσελίδα
Η **Σύλβια Αποστολίδου**, και μετέπειτα **Αποστολίδου-Ιωαννίδου** (1924-2021), ήταν Ελληνίδα που έλαβε μέρος στην εθνική αντίσταση κατά την Κατοχή.

Γεννήθηκε στην Αθήνα και φοίτησε στο Αρσάκειο. Το 1942 συνδέθηκε με τη βρετανική μονάδα σαμποτέρ Force 133, όπου έδρασε με το ψευδώνυμο «Πατ». Συμμετείχε σε αποστολές διάσωσης Βρετανών στρατιωτικών, μεταφορά και απόκρυψη οπλισμού κ.ά. Οι γερμανικές δυνάμεις κατοχής επιδίωξαν να την συλλάβουν ως κατάσκοπο. Ο αστυνομικός διευθυντής Αθηνών Άγγελος Έβερτ την ενημέρωσε, αλλά δεν πρόλαβε να διαφύγει και συνελήφθη στην Αθήνα στις 14 Ιουνίου 1944. Καταδικάστηκε σε θάνατο μαζί με τη Λέλα Καραγιάννη, αλλά διέφυγε την εκτέλεση χάρη στην παρέμβαση ενός Αυστριακού ανακριτή.

Μετά την απελευθέρωση καταδιώχθηκε από τον ΕΛΑΣ έφυγε στο Κάιρο όπου εκεί γνώρισε και παντρεύτηκε το 1950, τον Παύλο Ιωαννίδη, αντιστασιακό και πιλότο της RAF. Παρασημοφορήθηκε από τον βασιλέα της Βρετανίας Γεώργιο ΣΤ’ αλλά επέστρεψε το παράσημο το 1956 στη βασίλισσα Ελισάβετ λόγω του απαγχονισμού των Κυπρίων αγωνιστών Καραολή και Δημητρίου.

Συνδέθηκε πολιτικά με την ΕΡΕ και τη Νέα Δημοκρατία. Παρασημοφορήθηκε το 2008 με τον Χρυσό Σταυρό του Τάγματος της Τιμής.

Απεβίωσε στις 20 Σεπτεμβρίου 2021.

Παραπομπές
----------

1. 1 2  www.kathimerini.gr/society/561505939/sylvia-apostolidoy-ioannidoy-efyge-i-thryliki-pat-tis-antistasis/.
2. 1 2  www.protothema.gr/greece/article/1162959/efuge-apo-ti-zoi-i-iroida-tis-ethnikis-adistasis-sulvia-ioannidou-itan-i-pat-tis-force-133/.
3. ↑  Ανακτήθηκε στις 20  Σεπτεμβρίου 2020.
4. ↑  Καλαντζής Ν. Γιάννης, "Η Πατ της Force 133", επιστολές, 29-10-2019.
5. ↑  [  "Πέθανε η ηρωίδα της Εθνικής αντίστασης Σύλβια Ιωαννίδου – Αποστολίδου", CNN Greece, Δευτέρα, 20 Σεπτεμβρίου 2021]
Ο **Πόλεμος της Αυστριακής Διαδοχής** (Österreichischer Erbfolgekrieg, 1740–48), στον οποίο συμμετείχαν οι περισσότερες ευρωπαϊκές δυνάμεις, προκλήθηκε από την διεκδίκηση εκ μέρους της Μαρίας Θηρεσίας της κληρονομιάς των Αψβούργων. Ο πόλεμος είχε πολλές επί μέρους συγκρούσεις, σπουδαιότερες των οποίων ήταν ο Πρώτος και Δεύτερος Σιλεσιανός Πόλεμος, καθώς και περιφερειακές συγκρούσεις στην Αμερική (Πόλεμος του βασιλιά Γεωργίου και Αγγλοϊσπανικός πόλεμος) και στην Ινδία (Καρνατικός πόλεμος). 

Τέσσερα χρόνια πριν από τη γέννηση της Μαρίας Θηρεσίας, ο πατέρας της Κάρολος ΣΤ΄, αρχιδούκας της Αυστρίας, βασιλιάς της Βοημίας & Ουγγαρίας και αυτοκράτορας της Γερμανίας, έλαβε τα μέτρα του για την περίπτωση απουσίας άρρενος διαδόχου του, εκδίδοντας τη Sanctio Pragmatica του 1713. Το διάταγμα αυτό παραμέριζε τον Σαλικό Νόμο, σύμφωνα με τον οποίο οι γυναίκες δεν κληρονομούσαν, και ευνοούσε τις θυγατέρες του Καρόλου ΣΤ΄, οι οποίες θα τον διαδέχονταν σε όλες τις κτήσεις και τους τίτλους του (πλην του αξιώματος του αυτοκράτορα, που ήταν αιρετό). Για πολλά χρόνια στη συνέχεια ο Κάρολος ΣΤ΄ αγωνίστηκε να εξασφαλίσει την αποδοχή της Sanctio Pragmatica από τις άλλες ευρωπαϊκές δυνάμεις, πράγμα που επέτυχε, με σοβαρά όμως ανταλλάγματα.

Αμέσως μετά τον θάνατο του Καρόλου ΣΤ΄, η Σαξονία, η Πρωσία, η Βαυαρία και η Γαλλία αποκήρυξαν την Sanctio Pragmatica, αποσκοπώντας στον διαμελισμό της Αυστρίας· έτσι και άρχισε ο Πόλεμος της Αυστριακής Διαδοχής. 

Η Αυστρία υποστηρίχθηκε από τη Μεγάλη Βρετανία και την Ολλανδία, παραδοσιακούς εχθρούς της Γαλλίας, όπως και από το Βασίλειο της Σαρδηνίας. Η Γαλλία και η Πρωσία ήταν σε συμμαχία με το Εκλεκτοράτο της Βαυαρίας.

Η Ισπανία εισήλθε στον πόλεμο για να αποκαταστήσει την επιρροή της στη βόρεια Ιταλία και επιπλέον για να ανατρέψει την αυστριακή κυριαρχία της ιταλικής χερσονήσου, που είχε επιτευχθεί σε βάρος της Ισπανίας ως συνέπεια του Πολέμου της Ισπανικής διαδοχής.

Ο πόλεμος τελείωσε με την Ειρήνη του Άαχεν (γνωστή και ως "Συνθήκη του Αιξ-λα-Σαπέλ") το 1748, με την οποία μεταξύ άλλων η Μαρία Θηρεσία αναγνωρίστηκε ως αρχιδούκισσα της Αυστρίας και βασίλισσα της Βοημίας & Ουγγαρίας, ενώ η Πρωσία διατήρησε τον έλεγχο της Σιλεσίας.

Εξωτερικοί σύνδεσμοι
--------------------

* Πολυμέσα σχετικά με το θέμα  War of the Austrian Succession στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85009756
* GND: 4172460-4
* BNF: cb11967021r (data)
* NKC: ph116660
* BNE: XX557597

 |

 |
Μόριο του νερού (και του βαρέος ύδατος)
Το **βαρύ ύδωρ** είναι νερό που αντί για δύο άτομα υδρογόνου και ένα άτομο οξυγόνου, έχει δύο άτομα ενός ισότοπου του υδρογόνου, του δευτερίου, και ένα άτομο οξυγόνου. Λέγεται αλλιώς οξείδιο του δευτερίου και ο χημικός του τύπος είναι **D2O**, ή και **2H2O**.

Το βαρύ ύδωρ είναι υγρό, άχρωμο και άοσμο και βρίσκεται αναμειγμένο με το κοινό νερό σε αναλογία 1 προς 6.760 μέρη νερού. Έχει σημείο βρασμού 101,4οC, σημείο πήξης 3,8 οC. Επίσης η πυκνότητά του είναι μεγαλύτερη από εκείνη του κοινού νερού έχοντας μοριακό βάρος 20. Λαμβάνεται από το κοινό νερό με ηλεκτρόλυση.  
 
Το αέριο που παράγεται στην κάθοδο κατά την ηλεκτρόλυση είναι ελαφρό υδρογόνο ενώ το νερό που παραμένει στη συσκευή είναι περισσότερο εμπλουτισμένο με D2O. Αν η ηλεκτρόλυση παραταθεί με εκατοντάδες λίτρα νερού μέχρι που να μείνουν στη συσκευή κάποια κυβικά εκατοστά υγρού υπολείμματος πρακτικά αυτό θα είναι βαρύ ύδωρ. Για πρώτη φορά παρασκευάστηκε από τον καθηγητή Τέυλορ, σύμφωνα με τον οποίο 5.000 μέρη κοινού νερού περιέχουν ένα μέρος οξειδίου του δευτερίου που όμως δεν ήταν ακριβές. 

Μετά από διάφορα πειράματα που έχουν γίνει, διαπιστώθηκε ότι το βαρύ ύδωρ επηρεάζει την ανάπτυξη των ζωικών οργανισμών μέσα σ'αυτό, μόνο ως προς το ότι επιβραδύνει το ρυθμό της. Οι ίδιοι οργανισμοί δηλαδή αναπτύσσονται με μεγαλύτερη ταχύτητα μέσα στο κοινό νερό παρά μέσα στο βαρύ ύδωρ.

Λόγω της σπουδαίας ιδιότητας που έχει το βαρύ ύδωρ να μειώνει την ενέργεια των νετρονίων, σήμερα η παραγωγή του έχει μεταφερθεί σε βιομηχανική κλίμακα όπου και χρησιμοποιείται κυρίως στους πυρηνικούς αντιδραστήρες ως επιβραδυντής. Για το λόγο αυτό η σε μεγάλες ποσότητες διακίνησή του είναι ελεγχόμενη, σε αντίθεση με μικροποσότητες που χρησιμοποιούνται ευρύτατα στα εργαστήρια ως ιχνηθέτης στη παρακολούθηση του μηχανισμού διαφόρων χημικών ή και βιοχημικών φαινομένων.

Τέλος σημειώνεται ότι μεταξύ του βαρέος ύδατος και του νερού διακρίνεται το **ημιβαρές ύδωρ**.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βαρύ ύδωρ** |

* ΕΚΠΑ-Τμήμα Χημείας: Η χημική ένωση του μήνα: Βαρύ ύδωρ, Βαλαβανίδης-Ευσταθίου, Αύγουστος 2008 Αρχειοθετήθηκε 2008-12-10 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85037319
* GND: 4149228-6
* BNF: cb12152774m (data)

 |

 |
Το **Κινεζικό ημερολόγιο** είναι σεληνιακό-ηλιακό ημερολόγιο. Σήμερα στην Κίνα για τις καθημερινές δραστηριότητες χρησιμοποιείται το Γρηγοριανό ημερολόγιο, ενώ το Κινεζικό ημερολόγιο χρησιμοποιείται για τον καθορισμό των παραδοσιακών εορτών όπως το Κινέζικο νέο έτος και στην αστρολογία.

Η παράδοση λέει ότι το ημερολόγιο αναπτύχθηκε από τον πρώτο αυτοκράτορα, Χουάνγκ Ντί (*Huang Di*) ή Κίτρινο Αυτοκράτορα (περίπου 2698-2599 π.Χ.). Ο τέταρτος αυτοκράτορας, ο Γιάο (Yao) πρόσθεσε τον εμβόλιμο μήνα όπως και πάλι αναφέρει η παράδοση.

Το Κινέζικο ημερολόγιο υπήρχε ήδη από τη δεύτερη χιλιετία π.Χ. όπως φαίνεται από αρχαιολογικά ευρήματα (τελετουργικά κόκαλα), με 12 μήνες το χρόνο και περιστασιακά 13 ή 14 μήνες για διόρθωση.

Από το 840 π.Χ. είναι δυνατή ακριβής αντιστοίχιση των ημερομηνιών που αναφέρονται σε ιστορικά στοιχεία.

Άλλα παραδοσιακά ημερολόγια της Ανατολικής Ασίας (Κορεάτικο, Βιετναμέζικο, Θιβετιανό) είναι παρόμοια ή ίδια με το Κινέζικο ημερολόγιο, έχοντας επηρεαστεί από αυτό.

Εξωτερικοί σύνδεσμοι
--------------------

* Κανόνες για το Κινέζικο ημερολόγιο
* Η δομή του Κινέζικου ημερολογίου
* Το Κινέζικο Σεληνιακό ημερολόγιο 2007

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85018831
* BNF: cb11944216k (data)
* NDL: 01185556
* NKC: ph201867

 |

 |
Πλευρική καθέλκυση υποβρυχίου

**Καθέλκυση** , [καθ.: καθέλκυσις], ονομάζεται κυρίως η διαδικασία εκείνη κατά την οποία ένα πλοίο ή σκάφος εγκαταλείπει το χώρο ναυπήγησης ή συντήρησής του , μόνιμη δεξαμενή ή ναυπηγείο, και με τη βοήθεια κεκλιμένων επιπέδων (launching cradle) ολισθαίνει στη θάλασσα. Καθέλκυση επίσης λέγεται και η διαδικασία της βύθισης της πλωτής δεξαμενής, όπου το ευρισκόμενο σ΄ αυτή πλοίο μπορεί πλέον να επιπλέει και να εξέλθει απ΄ αυτή. Το αντίθετο της διαδικασίας αυτής λέγεται ανέλκυση.

Η καθέλκυση μπορεί να γίνει είτε κατά τη πλευρά του σκάφους, όπου και ολισθαίνει κατά πλευρά, είτε από τη πρύμη όπου και είναι η ασφαλέστερη και περισσότερο διαδεδομένη. Για μικρά σκάφη η διαδικασία αυτή γίνεται από ειδική σχάρα πάνω στην οποία και φέρεται το σκάφος και η οποία ολισθαίνουσα αργά - αργά στη θάλασσα εξαναγκάζει το σκάφος να επιπλεύσει και ν΄ απαγκιστρωθεί απ΄ αυτή. Σε όλους τους τρόπους αυτούς το πλοίο ή το σκάφος συγκρατείται με αλυσίδες launching drags) κ.ά. μέσα, προκειμένου η ταχύτητα της διαδικασίας αυτής να είναι ελεγχόμενη. Όταν πρόκειται για καθέλκυση νεότευκτου πλοίου, ή αλλαγής κυριότητας αυτού, τότε της διαδικασίας αυτής προηγείται (συνηθέστερα) το σύγχρονο ναυτικό έθιμο της βάπτισης του σκάφους.

Σημειώνεται ότι για τους τυχόν κινδύνους που μπορεί να εγκυμονούνται κατά το στάδιο της καθέλκυσης ενός πλοίου, και που αφορούν κυρίως θέματα ευστάθειας και έρματος, υφίσταται ειδική ομώνυμη ρήτρα (launching clause) στα ασφαλιστήρια της ναυπήγησης των πλοίων, την οποία και επιβάλουν πρωτίστως οι Νηογνώμονες.

* Ο αγγλικός όρος "*launching*", (launch = άκατος, λάντσα) αποδίδεται επίσης και για τις έννοιες: "εκτόξευση", "εξαπόλυση", "ρίψη" και "λανσάρισμα".

Δείτε επίσης
------------

* Καθαίρεση λέμβου
* Δεξαμενισμός

Εξωτερικοί σύνδεσμοι
--------------------

* Πολυμέσα σχετικά με το θέμα  Ship launchings στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85121619
* GND: 4182908-6

 |

 |
Γενικά τα υγρά **καύσιμα του πλοίου**, δηλαδή το πετρέλαιο (fuel oil), καθιερώθηκαν διεθνώς να λέγονται "μπάνκερς" (bunkers) από την αγγλική ονομασία της δεξαμενής καυσίμων μπάνκερ (bunker). Παλαιότερα ως καύσιμη ύλη χρησιμοποιούνταν το κάρβουνο (coal) που σιγά σιγά εκτόπισε τα ιστιοφόρα.

Στη σύγχρονη ναυτιλιακή οικονομία και πρακτική τα έξοδα καυσίμων των πλοίων εντάσσονται στα μεταβλητά έξοδα του πλοίου και υπολογίζονται κατά ταξίδι. Η δε κατανάλωση καυσίμων εξαρτάται από πολλούς παράγοντες που λαμβάνονται υπ΄ όψη στους υπολογισμούς της. Οι παράγοντες αυτοί διακρίνονται σε εσωτερικούς και εξωτερικούς. Εσωτερικοί παράγοντες είναι για παράδειγμα το μέγεθος του πλοίου, ο ναυπηγικός του τύπος, ο τύπος των μηχανών, η κατάστασή τους, η ιπποδύναμη των μηχανών, οι διάφορες ταχύτητες που αναπτύσσονται καθώς και ή μέση ταχύτητα εξ αυτών. Εξωτερικοί παράγοντες θεωρούνται η διάρκεια του ταξιδιού, (το μήκος του πλου), η ταχύτητα που θα αναπτυχθεί, ο χρόνος αναμονής στα αγκυροβόλια, ο χρόνος παραμονής εντός των λιμένων τυχόν επιπρόσθετες χρονικές επιβαρύνσεις από αργίες, απεργίες κλπ.

Έτσι τα συνολικά έξοδα καυσίμων για κάθε πλοίο υπολογίζονται συνήθως σε ετήσιες περιόδους. Ο υπολογισμός αυτός για κάθε πλοίο παριστάνεται από ειδικό μαθηματικό τύπο, που περισσότερο αποδίδει την ακριβέστερη οικονομική εικόνα του πλοίου ως οικονομική μονάδα εκμετάλλευσης και λιγότερο αυτό καθ΄ αυτό το κόστος των καυσίμων του. Ο ειδικός αυτός τύπος είναι: **Sn**: **Τ** Χ **τ** Χ **μ** Χ **β** Χ **κ**.

Όπου **Sn** = Όνομα πλοίου (Ship's name), **Τ** = η χωρητικότητα πλοίου σε d.w.t. **τ** = ο αριθμός ταξιδιών του πλοίου μέσα στο έτος (trips), **μ** = ο τύπος και το μέγεθος του πλοίου (αφορά διεθνές στατιστικό στοιχείο, συντελεστή, εκμετάλλευσης κατά τύπο και μέγεθος πλοίου), **β** = η μέση ταχύτητα πλοίου που ανέπτυξε στα ταξίδια του έτους και τέλος **κ** = το κόστος των καυσίμων ανάλογα με την τιμή αγοράς του.
Βέβαια αυτός ο υπολογισμός γίνεται μόνο στα πλοία του εμπορικού ναυτικού όπου αναζητείται κάθε φορά το "όπτιμουμ" της οικονομικής απόδοσης. Αντίθετα στα πολεμικά πλοία υπολογίζεται μόνο ανά ταξίδι, και χρόνο άσκησης, εκτός από εκείνον που διενεργούν οι Διευθύνσεις Καυσίμων της οικείας ανά Χώρα Διοίκησης Ναυτικής Μέριμνας, κατ΄ ετήσια απογραφή προμήθειας και διάθεσης καυσίμων σύμφωνα με τους εγκριθέντες ετήσιους προϋπολογισμούς.

Σημείωση
--------

* Από τον παραπάνω εξειδικευμένο υπολογισμό καυσίμων των εμπορικών πλοίων γίνεται αντιληπτό πόσο η εξαγόμενη απ΄ αυτόν οικονομική εικόνα ενός πλοίου μπορεί να επηρεάσει σε λήψη σημαντικών αποφάσεων όπως σε εντολή πώλησής του ή παραγγελίας νέων πλοίων, ή αγοράς κατάλληλων πλοίων για συγκεκριμένες μεταφορές είτε κατά είδος φορτίου, είτε κατ΄ απόσταση και όταν μάλιστα προβλέπεται μακρά χρονοναύλωση.

Δείτε επίσης
------------

* Πετρέλευση
* Ναυτιλιακή κρίση

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh98005609
* GND: 4053968-4
* NDL: 00575165
* NKC: ph225441

 |

 |
Οι **ψυχίατροι** είναι γιατροί ειδικευμένοι στην ψυχιατρική. Ένας ψυχίατρος ειδικεύεται στη διάγνωση, στη θεραπεία και στην πρόληψη των ψυχικών διαταραχών.

Αντικείμενο τους είναι η αντιμετώπιση νοητικών ή συναισθηματικών διαταραχών όπως για παράδειγμα η σχιζοφρένεια, η διπολική διαταραχή, η κατάθλιψη, οι αγχώδεις διαταραχές ή οι διαταραχές πρόσληψης τροφής. Μπορεί να χρησιμοποιούν ψυχοθεραπεία, όπως και οι (εκπαιδευμένοι) κλινικοί ψυχολόγοι ή άλλοι, επίσης εκπαιδευμένοι, επαγγελματίες ψυχικής υγείας, έχουν όμως επιπλέον ιατρική ιδιότητα και μόνο αυτοί, από τους τρεις κλάδους, δύνανται να χορηγούν φάρμακα.

Καταστάσεις αντιμετώπισης
-------------------------

Οι καταστάσεις ψυχικής υγείας που μπορούν να διαγνωστούν και να αντιμετωπιστούν από ψυχίατρο περιλαμβάνουν:

* άγχος και κρίσεις πανικού
* φοβία
* ιδεοψυχαναγκαστική διαταραχή
* διαταραχή μετατραυματικού στρες
* διαταραχή προσωπικότητας
* σχιζοφρένεια
* κατάθλιψη και διπολική διαταραχή
* άνοια και νόσο Αλτσχάιμερ
* διατροφικές διαταραχές, όπως η νευρική ανορεξία και η βουλιμία
* διαταραχές ύπνου, όπως η αϋπνία
* εθισμούς, όπως κατάχρηση ναρκωτικών ή αλκοόλ

Οι ψυχίατροι μπορούν επίσης να παρέχουν ψυχολογική υποστήριξη σε άτομα με μακροχρόνιες, επώδυνες ή τελικές παθήσεις σωματικής υγείας.

Διάγνωση
--------

Οι ψυχίατροι μπορούν να παραγγείλουν ή να εκτελέσουν μια πλήρη σειρά ιατρικών εργαστηριακών και ψυχολογικών εξετάσεων που, σε συνδυασμό με συζητήσεις με ασθενείς, βοηθούν στην παροχή μιας εικόνας της σωματικής και ψυχικής κατάστασης του ασθενούς. Στις ΗΠΑ, συγκεκριμένες διαγνώσεις βασίζονται σε κριτήρια που καθορίζονται στο Διαγνωστικό και Στατιστικό Εγχειρίδιο Ψυχικών Διαταραχών (DSM-5) της Αμερικανικής Ψυχιατρικής Ένωσης, το οποίο περιέχει περιγραφές, συμπτώματα και άλλα κριτήρια για τη διάγνωση των ψυχικών διαταραχών.

Θεραπεία
--------

Οι ψυχίατροι χρησιμοποιούν ποικίλες θεραπείες – συμπεριλαμβανομένων διαφόρων μορφών ψυχοθεραπείας, χρήσης φαρμάκων (π.χ. αντικαταθλιπτικά, αντιψυχωτικά, ηρεμιστικά και αγχολυτικά, υπνωτικά, σταθεροποιητές διάθεσης, διεγερτικά), ψυχοκοινωνικών παρεμβάσεων και άλλων θεραπειών (όπως ηλεκτροσπασμοθεραπεία ή ECT), ανάλογα με τις ανάγκες του κάθε ασθενή.

Παραπομπές
----------

1. 1 2 3 4  «Psychiatry.org - What is Psychiatry?». *psychiatry.org* (στα Αγγλικά). Ανακτήθηκε στις 4 Ιουλίου 2022.
2. 1 2 3 4  «Psychiatry». *nhs.uk* (στα Αγγλικά). 4 Φεβρουαρίου 2021. Ανακτήθηκε στις 4 Ιουλίου 2022.
3. ↑  Trivedi, J. K.; Goel, Dishanter (2006-01). «What psychiatry means to us». *Mens Sana Monographs* **4** (1): 166–183. doi:10.4103/0973-1229.27613. ISSN 0973-1229. PMID 22013340. PMC 3190449. .
4. ↑  Singh, Ajai; Singh, Shakuntala (2006-01). «Psychiatrists and clinical psychologists». *Mens Sana Monographs* **4** (1): 10–13. doi:10.4103/0973-1229.27599. ISSN 0973-1229. PMID 22013326. PMC 3190443. .
Το Πλοίο-ψυγείο **Σαλίκα Φρίγκο**
Μία από τις υποκατηγορίες τύπων φορτηγών πλοίων είναι και το λεγόμενο **πλοίο ψυγείο**.

Η αύξηση της εμπορίας ορισμένων αγαθών οδήγησε πλοιοκτήτες και ναυπηγούς σε εξειδικευμένες ναυπηγήσεις τόσο των ελεύθερων φορτηγών πλοίων όσο και των δρομολογημένων σε νεότερους εξειδικευμένους ναυπηγικούς τύπους για ειδικά φορτία. Με το σκεπτικό αυτό γεννήθηκε και η ιδέα του πλοίου ψυγείου προκειμένου να καλυφθούν ανάγκες μεταφορών ευπαθών φορτίων.

Τα πλοία ψυγεία είναι σύγχρονα πλοία, ιδιαίτερης ναυπήγησης τα οποία διαθέτουν αντί κύτη (κοινώς αμπάρια), μεγάλους ψυκτικούς χώρους (τεράστιους θαλάμους), για τη συντήρηση και ασφαλή μεταφορά των ευπαθών φορτίων.

Τα πλοία αυτά παρουσιάζουν συνηθέστερα εποχιακή απασχόληση και δεν εκτελούν τακτικά δρομολόγια. Υπάρχουν πλοία ψυγεία για ένα μόνο συγκεκριμένο φορτίο, καθώς και πλοία ψυγεία για μεταφορά πολλαπλών ευπαθών φορτίων, κοινώς "τζενεραλάδικα ψυγεία".

Συνηθέστερα ευπαθή φορτία που μεταφέρονται σε μεγάλες ποσότητες με πλοία ψυγεία είναι: φρούτα, λαχανικά, ψάρια, κρέατα, διάφορα κτηνοτροφικά προϊόντα κ.λπ. Εκ του φορτίου αυτών όταν είναι ενιαίο τα πλοία αυτά στη δημώδη ναυτική γλώσσα λαμβάνουν επιμέρους ονομασίες όπως, φρουτάδικα, λαχανάδικα, κρεατάδικα, ψαράδικα κ.λπ. χωρίς άλλο χαρακτηρισμό.

Τα μόνα πλοία ψυγεία στα οποία παρατηρείται συνεχή χρονοναύλωση είναι τα "ψαράδικα", τα οποία συνοδεύουν τους αλιευτικούς στόλους, συγκεντρώνουν και φορτώνουν εν πλω τα αλιεύματα, στους ψυκτικούς θαλάμους, και στη συνέχεια τα μεταφέρουν ασφαλώς σε λιμένες προώθησης αυτών, χωρίς έτσι να διακόπτεται η αλιευτική δραστηριότητα του στόλου.

Παραπομπές
----------

1. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Reefer ships στο Wikimedia Commons

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τύποι εμπορικών πλοίων |
| --- |
|  |
| Φορτηγά | 
* Αντιλίμπερτυ
* Εμπορευματοκιβωτιοφόρο
* Λίμπερτυ
* Μεταλλευματοφόρο
* Μπαλκ κάριερ
* Οχηματαγωγό
* Πλοίο RoRo
* Πλοίο Ο.Β.Ο.
* Πλοίο ψυγείο
* Φορτηγίδα
* Φορτηγιδοφόρο
 |
|  |
| Δεξαμενόπλοια | 
* Πετρελαιοφόρο
* Υγραεριοφόρο
* Υδροφόρο
 |
|  |
| Επιβατηγά | 
* Αερόστρωμνο
* Αμφίπλωρο
* Θαλάσσιο ταξί
* Καταμαράν
* Κρουαζιερόπλοιο
* Πλοίο RoRo
* Πορθμείο
* Πορθμείο σιδηροδρόμων
* Ταχύπλοο
* Υδροπτέρυγο
* Υπερωκεάνιο
 |
|  |
| Βοηθητικά | 
* Εφόλκια
* Πλοηγίδα
* Πυροσβεστικό
* Ρυμουλκό
* Φαρόπλοιο
* Υδροφόρο
 |
|  |
| Άλλα πλοία | 
* Ατμόπλοιο
* Ζωάδικο
* Ημιβυθιζόμενο σκάφος
* Ιστιοφόρο
* Καλωδιακό
* Κότερο
* Μηχανοκάικο
* Ναυαγοσωστικό
* Παγοθραυστικό
* Πλωτό εστιατόριο
* Ποταμόπλοιο
* Ωκεανογραφικό
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85112293
* GND: 4288821-9
* BNF: cb13319287x (data)

 |

 |
Περουβιανό σεβίτσε
Το **σεβίτσε** είναι πιάτο ψαριού με προέλευση από τη λατινική Αμερική, πιθανότατα από το Περού, στο οποίο το φρέσκο ωμό ψάρι παρασκευάζεται σε χυμό από φρέσκα εσπεριδοειδή, συνήθως λεμόνι ή λάιμ, μαζί με μπαχαρικά όπως οι πιπεριές τσίλι, αχί και άλλα, όπως κομμένο κρεμμύδι, αλάτι και κόλιανδρο. Παραδοσιακά το ψάρι παρέμενε στη μαρινάδα για περίπου τρεις ώρες, όμως στο μοντέρνο σεβίτσε ο χρόνος αυτός είναι πολύ μικρότερος, και με το κατάλληλο ψάρι μπορεί να χρειαστεί τόσο χρόνο όσο να ανακατευθούν τα υλικά και να σερβιριστεί.

Επειδή τρώγεται ωμό και όχι μαγειρεμένο με θερμότητα, πρέπει να καταναλωθεί άμεσα για να ελαχιστοποιηθεί ο κίνδυνος τροφικής δηλητηρίασης. Αν και το σεβίτσε καταναλώνεται συνήθως ως ορεκτικό, αν καταναλωθεί ως κυρίως συνήθως έχει και συνοδευτικά που συμπληρώνουν τη γεύση του, όπως γλυκοπατάτα, μαρούλι, καλαμπόκι, αβοκάντο ή μαγειρική μπανάνα.

Το πιάτο είναι δημοφιλές στις ακτές του Ειρηνικού της δυτικής λατινικής Αμερικής. Αν και η προέλευσή του αμφισβητείται, στο Περού θεωρείται εθνικό πιάτο. Αν και αρχαιολογικά ευρήματα υποδεικνύουν ότι κάτι που μοιάζει με σεβίτσε μπορεί να καταναλώνοταν στο Περού πριν περίπου 2.000 χρόνια, η πρωτεύουσα θέση που κατείχε η Λίμα ως έδρα της αντιβασιλείας του Περού επέτρεψε σε δημοφιλή πιάτα όπως το σεβίτσε να διαδοθούν και σε άλλες ισπανικές αποικίες στην περιοχή, και με τον καιρό έγινε τμήμα της τοπικής κουζίνας ενσωματώνοντας τοπικές γεύσεις.

Το σεβίτσε πλέον είναι δημοφιλές πιάτο της διεθνούς κουζίνας, φτάνοντας στις Ηνωμένες Πολιτείες τη δεκαετία του 1980.

Παραπομπές
----------

1. ↑  «Peruvian cuisine. What food do they eat in Peru?». Travel Food Atlas. Αρχειοθετήθηκε από το πρωτότυπο στις 15 Σεπτεμβρίου 2018. Ανακτήθηκε στις 19 Μαΐου 2020.
2. ↑  Benson et al. *Peru* p. 78
3. 1 2 3  «Perú decreta el 28 de junio como el Día del Seviche» (στα Spanish). *El País Internacional* (Lima: Ediciones El País, S.L.). September 19, 2008.. Ανακτήθηκε στις August 28, 2013.
4. ↑  Rodriguez, *The Great Ceviche Book*, pp. 5-10
5. ↑  Harrison, *Beyond Gumbo*, p. 85
6. ↑  González and Ross, *Entre el comal y la olla: fundamentos de gastronomía costarricense*, p. 171
7. ↑  Revolución de los gustos en el Perú pp. 80-81
8. ↑  Rodriguez, *The Great Ceviche Book*, p. 3
Το χωριό Νούοργκαμ
Το βορειότερο σημείο της Φινλανδίας και της ΕΕ: ​​η διέλευση των συνόρων με τη Νορβηγία, 3 χλμ. ανατολικά-βορειοανατολικά του Νούοργκαμ. Το ακριβές βορειότερο σημείο βρίσκεται στο ποτάμι στα αριστερά του δρόμου.
Το **Νούοργκαμ** (φινλανδικά: Nuorgam, βόρεια σάμι: Njuorggán) είναι χωριό στον δήμο Ούτσιοκι (φινλανδικά: Utsjoki) στην περιφέρεια Λαπωνίας της Φινλανδίας. Έχει περίπου 200 κατοίκους. Βρίσκεται κοντά στο βορειότερο σημείο της Φινλανδίας και το βορειότερο σημείο της Ευρωπαϊκής Ένωσης.

Βρίσκεται στον ποταμό Ντέατνου (βόρεια σάμι: Deatnu, φινλανδικά: Teno, νορβηγικά: Tana), ο οποίος είναι πολύ δημοφιλής για την αλιεία σολομού. Το Νούοργκαμ βρίσκεται κοντά στα μικρά χωριά Ούτσιοκι και Τάνα. Οι πλησιέστερες μεγάλες πόλεις είναι: Μούρμανσκ, Ροβανιέμι, Χάμμερφεστ, Άλτα και Τρούμσε (700 χλμ.).

Παραπομπές
----------

1. ↑  *NLS Geographic Names Register*. National Land Survey of Finland. 10824197.

Εξωτερικοί σύνδεσμοι
--------------------

* Πολυμέσα σχετικά με το θέμα  Nuorgam στο Wikimedia Commons

  

Συντεταγμένες: 70°04′50″N 027°52′30″E﻿ / ﻿70.08056°N 27.87500°E﻿ / 70.08056; 27.87500
Η **Πλατεία Μαρκάτου** βρίσκεται στην ομώνυμη συνοικία της κεντρικής Πάτρας, η οποία παραδοσιακά και διαχρονικά θεωρείται ως η τοπική αγορά της πόλης με πλήθος καταστημάτων διαφόρων ειδών. Η πλατεία φέρει από την δεκαετία του '70 την ονομασία του πρώτου Κυβερνήτη του ελεύθερου Ελληνικού κράτους, **Ιωάννη Καποδίστρια**, ενώ σε αυτή υπάρχει τοποθετημένη και προτομή του. 

Η μικρή σε έκταση πλατεία αυτή τέμνεται με τις οδούς *Ερμού*, *Αλ. Υψηλάντου* και της μικρότερης και πεζοδρομημένης *Ηλία* *Μηνιάτη*. Έναντι ακριβώς της πλατείας στεγάζεται το Αστυνομικό Μέγαρο Πατρών (Αστυνομική Διεύθυνση Αχαΐας, Γενική Περιφερειακή Αστυνομική Διεύθυνση Δυτικής Ελλάδας, Β΄ Αστυνομικό Τμήμα Πάτρας), ενώ εκεί υπάρχουν και χώροι εστίασης και αναψυχής όπως μεζεδοπωλεία, καφενεία και ουζερί.

Πηγές
-----

* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση εφημ. «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* Κώστας Λογαράς, *Πάτρα μια πόλη στην λογοτεχνία*, Εκδόσεις Μεταίχμιο, Αθήνα 2001. ISBN 978-960-375-924-9.

Εξωτερικοί σύνδεσμοι
--------------------

* Explore.Patras.gr - Πλατεία Καποδιστρίου (Μαρκάτο).
Το **Mars One** ήταν ένας οργανισμός με έδρα τις Κάτω Χώρες, που είχε στόχο να μεταφέρει τους πρώτους ανθρώπους στον Άρη όπου και θα δημιουργούσαν μία μόνιμη αποικία μέχρι 2025. Το σχέδιο του έργου για της αποικίες του Άρη καθοδηγούταν από τον Ολλανδό επιχειρηματία Bas Lansdorp, ο οποίος ανακοίνωσε τα σχέδια για το έργο Mars One τον Μάιο του 2012.

Η αρχική ιδέα του Mars One περιλάμβανε την έναρξη ενός ρομποτικού οχήματος προσεδάφισης και το Διαστημικό Λεωφορείο ήδη από το 2016 με στόχο την αποστολή ενός ανθρώπινου πληρώματος τεσσάρων ατόμων το 2022. Οι διοργανωτές σχεδίαζαν για το πλήρωμα που που θα επιλεγόταν από τους υποψηφίους, να γίνονταν οι πρώτοι μόνιμοι κάτοικοι του Άρη χωρίς δυνατότητα επιστροφής στη Γη. Μερική χρηματοδότηση του προγράμματος θα περιλάμβανε ένα μελλοντικό πρόγραμμα reality που θα δείχνει το ταξίδι των αποίκων και την ζωή τους στην αποικία.

Καλλιτεχνική αποτύπωση από το διαστημόπλοιο Φοίνιξ καθώς προσεδαφίζεται στον Άρη.
Καλλιτεχνική άποψη του Άρη μετά τη Γαιοπλασία του.
Το χρονοδιάγραμμα του έργου, η τεχνική και η οικονομική δυνατότητα, καθώς και η ηθική ενός τέτοιου εγχειρήματος, έχουν επικριθεί από μια μερίδα επιστημόνων και εκείνων που δραστηριοποιούνται στην αεροδιαστημική βιομηχανία. Στις 15 Ιανουαρίου, 2019 με απόφαση δικαστηρίου η εταιρεία ρευστοποιήθηκε και έπειτα δήλωσε πτώχευση.

Ιστορία
-------

Ο σχεδιασμός για το Mars One ξεκίνησε το 2011 με τις συζητήσεις μεταξύ των δύο ιδρυτών της, τον Bas Lansdorp και τον Arno wielders. Τη δυνατότητα πραγματοποίησης της ιδέας στη συνέχεια την ερεύνησαν ειδικοί εμπειρογνώμονες και οργανώσεις εμπειρογνωμόνων, οι οποίοι συζήτησαν της οικονομικές, ψυχολογικές και ηθικές πτυχές της.

Δείτε επίσης
------------

* Γαιοπλασία
* MarsDrive

Παραπομπές
----------

1. ↑  Nnamdi, Kojo. "One-way Mission to Mars".. NPR: Science.
2. ↑  "About". Mars One.
3. ↑  στο: a b c d e Faoust, Jeff. "Mars One Suspends Work on Robotic Missions". Space News.
4. ↑  "Mission, Vision and Feasibility". Mars One.

Περαιτέρω ανάγνωση
------------------

* Sydney Do; Koki Ho; Samuel Schreiner; Andrew Owens; Olivier de Weck (2014), «An Independent Assessment of the Technical Feasibility of the Mars One Mission Plan», *65th International Astronautical Congress*, IAC-14-A5.2.7, ανακτήθηκε στις 2015-06-27

Εξωτερικοί σύνδεσμοι
--------------------

Επίσημη ιστοσελίδα Αρχειοθετήθηκε 2012-06-02 στο Wayback Machine.
O **Τζοβάνι** (ιταλ.: *Giovanni di Cosimo de' Medici*, 3 Ιουνίου 1421 - 23 Σεπτεμβρίου 1463) από τον Οίκο των Μεδίκων, ήταν τραπεζίτης και προστάτης της Τέχνης.

Βιογραφία
---------

Ήταν ο δευτερότοκος γιος του Κόζιμο κυβερνήτη της Φλωρεντίας και της Κοντεσίνας ντε' Μπάρντι, κόρης του Αλεσάντρο ντι Σότσο Μπάρντι, κόμη του Βέρνιο. Τον αποκαλούσαν και Τζοβάνι του Κόζιμο (Giovanni di Cosimo). Αδελφός του ήταν ο Πέτρος Α΄.

Έλαβε εκπαίδευση σύμφωνα με τις αρχές του Ανθρωπισμού και είχε μεγάλο ενδιαφέρον στη μουσική. Ο αδελφός του είχε αδύναμη υγεία και ο πατέρας τους προόριζε τον Τζοβάνι για διάδοχο στην Τράπεζα, έτσι από το 1438 διηύθυνε το υποκατάστημα της Φερράρα. Το 1454 εκλέχθηκε εκπρόσωπος συντεχνίας (prior) στο Συμβούλιο των 9 (Signoria) και ήταν μέλος της αντιπροσωπείας που υποδέχθηκε τον πάπα Πίο Β΄ στην πόλη. Το επόμενο έτος ο πατέρας του τον έκανε διευθυντή της τράπεζας των Μεδίκων, αλλά του Τζοβάνι αποσπούσαν την προσοχή οι Τέχνες και άλλες δραστηριότητες. Ο Κόζιμο δυσαρεστήθηκε και έβαλε τον Φραντσέσκο Σασέτι να τον επιβλέπει.

Ήταν διάσημος προστάτης των Τεχνών. Ανέθεσε στον Μικελότσο Μικελότσι το κτίσιμο της βίλας Μέντιτσι στο Φιέζολε, στο οποίο μάλλον συνέβαλε και ο Λέον Μπαττίστα Αλμπέρτι, φίλος του Τζοβάνι. Είχε μία μεγάλη συλλογή από γλυπτά, νομίσματα, χειρόγραφα, κοσμήματα, μουσικά όργανα, κά. Καλλιτέχνες που εργάστηκαν γι' αυτόν είναι οι: Μίνο ντα Φιέζολε, Ντεζιντέριο ντα Σετινιάνο, Ντονατέλλο, Ντομένικο Βενετσιάνο, Φιλίππο Λίππι, Πεζελίνο.

Τον πατέρα του κατά την εξορία τον υποστήριξε ο Νικολό Αλεσάντρι και το 1452 πάντρεψαν τα παιδιά τους: τον Τζοβάνι με τη Μαρία-Τζινέβρα. Η σύζυγος του Τζοβάνι επισκεπτόταν συχνά ιαματικά λουτρά για την υγεία της· εκεί δημιουργήθηκε μία παρέα γυναικών και συχνά αλληλογραφούσε με τις φίλες της. Η Μαρία-Τζινέβρα απεβίωσε το 1478.

Ο Τζοβάνι απεβίωσε το 1463, ένα έτος πριν τον πατέρα του και τάφηκε στη βασιλική του Σαν Λορέντζο. Στην Τράπεζα και στη διακυβέρνηση της Φλωρεντίας τον διαδέχθηκε ο μεγαλύτερος, αν και υπέφερε από ποδάγρα, αδελφός του. Αργότερα ο Πέτρος Α΄ έφτιαξε επιτύμβιο μνημείο γι' αυτόν, έργο του Αντρέα Βερόκιο.

Οικογένεια
----------

Το 1452 νυμφεύτηκε τη Μαρία-Τζινέβρα, κόρη του Νικολό Αλεσάντρι και είχε τέκνο τον:

* Κοζιμίνο π. 1454 - π. 1459, απεβίωσε 5 ετών.

Παραπομπές
----------

1. ↑  Pernis & Adams 2006, σελ. 28.
2. 1 2  Tomas 2003, σελ. 7.
3. ↑  Tomas 2003, σελ. 17.
4. ↑  Tomas 2003, σελ. 47.

Πηγές
-----

* Pernis, Maria Grazia· Adams, Laurie (2006). *Lucrezia Tornabuoni de' Medici and the Medici family in the fifteenth century*. New York: Peter Lang Publishing, Inc. ISBN 0820476455.
* Tomas, Natalie R. (2003). *The Medici Women: Gender and Power in Renaissance Florence*. Aldershot: Ashgate. ISBN 0754607771.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 38016266
* GND: 130099031

 |

 |
Ο **Σιγισμούνδος** (γερμ.: *Siegmund*, 26 Ιουλίου 1439 - 1 Φεβρουαρίου 1501), από τον Οίκο του Βίττελσμπαχ, ήταν δούκας της Βαυαρίας-Μονάχου (1460-1467).

Βιογραφία
---------

Ήταν ο δευτερότοκος γιος του Αλβέρτου Α΄ δούκα της Βαυαρίας-Μονάχου και της Άννας των Γουέλφων-Μπράουνσβαϊγκ, κόρης του Έρικ δούκα του Μπράουνσβαϊγκ-Γκρούμπενχαγκεν. 

Το 1460 απεβίωσε ο πατέρας του και τον διαδέχθηκε ο μεγαλύτερος αδελφός του Ιωάννης Δ΄ με συγκυβερνήτη τον Σιγισμούνδο. Το 1463 απεβίωσε ο Ιωάννης Δ΄ και ο Σιγισμούνδος έμεινε μόνος κυβερνήτης. Το 1467 παραχώρησε την επικράτειά του στον νεότερο αδελφό του Αλβέρτο Δ΄ και κράτησε μόνο την περιοχή του Νταχάου. 

Έθεσε το 1468 τον θεμέλιο λίθο του Φράουενκιρχε στο Μόναχο. Διέταξε την επέκταση του κάστρου Μπλούτενμπεργκ, την κατασκευή του παρεκκλησίου του και το κτίσιμο του ναού του Αγ. Βόλφγκανγκ στο κοντινό Πίπινγκ. Η επανασχεδίαση της δουκικής Αυλής του Άλτερ Χοφ ξεκίνησε επίσης από τον Σιγισμούνδο, που ήταν ένας προστάτης της αναγέννησης του Γοτθικού ρυθμού στη Βαυαρία. 

Τάφηκε στο Φράουνκιρχε του Μονάχου.

Παραπομπές
----------

1. ↑  p15169.htm#i151681.
2. ↑  (Γερμανικά) *Salzburgwiki*. 114322.
3. 1 2  Darryl Roger Lundy: (Αγγλικά) *The Peerage*.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 57410990
* GND: 118797166

 |

 |
Από το Δεκέμβριο του 2013, ξέσπασαν συγκρούσεις ανάμεσα στις ιρακινές δυνάμεις ασφαλείας και το Ισλαμικό Κράτος του Ιράκ και της Ανατολής σε όλο το δυτικό Ιράκ. Στις αρχές Ιανουαρίου του 2014 η ισλαμική οργάνωση πήρε τον έλεγχο της πόλης Φαλούτζα και εξαπέλυσε μεγάλη επίθεση εναντίον της πόλης Ραμάντι η οποία ολοκληρώθηκε τον Μάιο του 2015 υπέρ των τζιχαντιστών. Στη συνέχεια, ο Ιρακινός στρατός ξεκίνησε να διεξάγει επιθέσεις ανακατάληψης των περιοχών. Η οργάνωση, η οποία προελαύνει στη γειτονική Συρία, από όπου προμηθεύεται εξοπλισμό, ενίσχυσε σημαντικά τη θέση της.

Στις αρχές Ιουνίου του 2014, οι αντάρτες της οργάνωσης προωθήθηκαν περαιτέρω στο κεντρικό και βόρειο τμήμα του Ιράκ. Στις 5 Ιουνίου κατάφεραν και κατέλαβαν την πόλη Σαμάρα. Η δεύτερη μεγαλύτερη πόλη του Ιράκ, η Μοσούλη κατελήφθη πλήρως στις 10 Ιουνίου. Την επόμενη μέρα έπεσε και η πόλη Τικρίτ.

Παραπομπές
----------

1. ↑
2. ↑
Ο **Λεύκιος Αντίστιος Βούρρος Αδουέντος** (λατινικά: *Lucius Antistius Burrus Adventus*, π. 149–188 μ.Χ.) ήταν Ρωμαίος συγκλητικός του 2ου αιώνα. Ήταν ένας από τους γαμπρούς του Αυτοκράτορα Μάρκου Αυρηλίου και της Φαυστίνας της Νεότερης.

Ο Βούρος κατάγονταν από συγκλητική οικογένεια της Θίβιλις, πόλη κοντά στον Ιππώνα στην επαρχία της Αφρικής, όπου γεννήθηκε και μεγάλωσε. Ήταν γιος του Κουίντου Αντίστιου Αδουέντου Ακουιλίνου Πόστουμου και της Νόβιας Κρίσπινας. Η μητέρα του είναι γνωστή από τιμητική επιγραφή που της αφιερώνεται, η οποία χρονολογείται από την περίοδο που ο σύζυγός της ήταν κυβερνήτης της Πετραίας Αραβίας.

Ο πατέρας του, Κουίντος Αντίστιος Αδουέντος, γεννήθηκε περίπου στα μέσα της δεκαετίας του 120 κατά την περίοδο της Δυναστείας των Αντωνίνων και υπηρέτησε ως επιτυχημένος χιλίαρχος, λεγάτος, κυαίστωρ, αξιωματούχος δημόσιων κατασκευών και κυβερνήτης σε διάφορες επαρχίες της Αυτοκρατορίας.

Κάποια στιγμή πριν τον θάνατο του Μάρκου Αυρήλιου, πιθανώς το 178, ο Βούρρος παντρεύτηκε την μικρότερη κόρη του, την Ουίβια Αυρηλία Σαβίνα, και έπειτα επέστρεψε και εγκαταστάθηκε στη Θίβιλι. Όταν πέθανε ο Μάρκος Αυρήλιος το 180, ο Αδελφός της Αυρηλίας Σαβίνας, Κόμμοδος, διαδέχτηκε τον πατέρα της ως Αυτοκράτορας. Το 181 ο Βούρος υπηρέτησε ως τακτικός ύπατος.

Το 188, ο Αντίστιος Βούρρος ενεπλάκει σε συνωμοσία εναντίον του Κόμμοδου. Όταν αποκαλύφθηκε η συνωμοσία, θανατώθηκε. Η χήρα του, με την οποία φαίνεται ότι δεν απέκτησε παιδιά, μετά τον θάνατό του ξαναπαντρεύτηκε.

Σημειώσεις
----------

1. ↑  Το ΙΙΙ υποδηλώνει την τρίτη φορά που ήταν ύπατος ο Κόμμοδος

Παραπομπές
----------

1. ↑  Leunissen (1989), σελ. 361
2. ↑  Birley (2005), σελ. 157–161
3. 1 2  Birley (2005), σελ. 160
4. ↑  Leunissen (1989), σελ. 129
5. ↑  Birley (2005), σελ. 160, υποσημείωση 109

Πηγές
-----

* Birley, Anthony R. (29 Σεπτεμβρίου 2005). *The Roman Government of Britain* (στα Αγγλικά). Oxford: Oxford University Press on Demand. ISBN 978-0-19-925237-4.
* Leunissen, Paul (1989). *Konsuln und Konsulare in der Zeit von Commodus bis Severus Alexander* (στα Γερμανικά). Amsterdam: Verlag Gieben.
Μεταλλική σβούρα με λεπτομέρειες πλαστικού. Το έμβολο χρησιμοποιείται για στροβιλισμό πάνω στη βάση της. 
Ξύλινη σβούρα με κορδόνι που ξετυλίγεται για τη στρέψη, σε περιστροφή.
Η **σβούρα** είναι παιχνίδι βασισμένο στο φαινόμενο της γυροσκοπικής μετάπτωσης. Πρόκειται για ένα σφόνδυλο που περιστρέφεται γύρω από έναν άξονα συμμετρίας του και ακουμπά στο κάτω μέρος του σχεδόν σημειακά σε επιφάνεια, όπως θα μπορούσε να είναι η επιφάνεια ενός τραπεζιού. Η σβούρα λειτουργεί με τον τρόπο που γνωρίζουμε, μέσα σε βαρυτικό πεδίο που έχει μορφή όπως αυτό στην επιφάνεια της Γης. Ο άξονας περιστροφής δεν είναι εντελώς κατακόρυφος και διαγράφει κώνο που ολοένα ανοίγει και στο τέλος η σβούρα πέφτει μόλις ακουμπήσει στην επιφάνεια που τη στηρίζει. Η κίνηση αυτή που κρατά τη σβούρα όρθια και δεν πέφτει, ενώ φαίνεται να γέρνει, ονομάζεται γυροσκοπική μετάπτωση. Αν η σβούρα στηρίζεται πάνω στη «μύτη» μιας καρφίτσας, μπορεί να συνεχίσει να εκτελεί τη μετάπτωση του άξονα περιστροφής της ακόμη και εντελώς οριζόντια, δηλαδή ο άξονας να διαγράφει πλέον κύκλο αντί κώνου και η σβούρα φαίνεται να κρέμεται, όμως δεν πέφτει.

Η σβούρα είναι γνωστή από την αρχαιότητα, στα αρχαία ελληνικά με το όνομα *στρόβος*.

Κατασκευή
---------

Η εκδοχή του παιχνιδιού της σβούρας, την οποία περιστρέφει το ξετύλιγμα ενός σπάγκου, φτιαχνόταν από ξύλο και ζωγραφίζονταν με χρώματα και σχέδια. Οι σβούρες μπορεί να είναι περίτεχνες μεταλλικές κατασκευές με μηχανισμούς που βοηθούν στην περιστροφή τους. Τελευταία χρησιμοποιείται και πλαστικό για την κατασκευή τους. Ως σβούρα χρησιμοποιείται και γίνεται παιχνίδι οτιδήποτε μπορεί και περιστρέφεται γύρω από κάποιον άξονά του με τη βοήθεια των δαχτύλων του χεριού.

Παραπομπές
----------

1. ↑  D. W. Gould (1973). The Top. NY: Clarkson Potter. ISBN 0-517-50416-2

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σβούρα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σβούρα** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85136095
* GND: 4032978-1
* NDL: 00566508

 |

 |
Ο **πύραυλος cruise** είναι κατευθυνόμενος πύραυλος εναντίον χερσαίων στόχων, ο οποίος προωθείται στο μεγαλύτερο μέρος της διαδρομής πτήσης του με σταθερή ταχύτητα. Έχουν σχεδιαστεί για να προωθούν την εκρηκτική κεφαλή σε μεγάλες αποστάσεις με υψηλή ακρίβεια. Οι σύγχρονοι πύραυλοι cruise, αφού πυροδοτηθούν, μπαίνουν σε τροχιά με υπερηχητική ή υψηλή υποηχητική ταχύτητα, ενώ πλοηγούνται αυτόνομα και μπορούν να πετάξουν σε μη βαλλιστική τροχιά, εξαιρετικά χαμηλού ύψους.

Εξωτερικοί σύνδεσμοι
--------------------

* Πολυμέσα σχετικά με το θέμα  Cruise missiles στο Wikimedia Commons

  


|  |  |
| --- | --- |
| 

|  |
| --- |
| * Πύλη:Πόλεμος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85034367
* GND: 4331937-3
* BNF: cb123301554 (data)

 |

 |
Ο **Ποδοσφαιρικός Αθλητικός Όμιλος Άρης Νίκαιας** ήταν ποδοσφαιρικός σύλλογος με έδρα τη Νίκαια Αττικής. Προέκυψε το 1974, ύστερα από μετονομασία του συλλόγου «Θύελλα Κρήνης» η οποία το 1957 για πρώτη φορά συμμετείχε στη Δ κατηγορία ΕΠΣ Πειραιώς και μόλις είχε κερδίσει την άνοδο στη Β κατηγορία. Το 1989 συγχωνεύτηκε με τον Α.Ο. Νεάπολης για τη δημιουργία της «Ένωσης Άρη- Νεάπολης» που αναφέρεται και ως «ΕΑΝ», ονομασία η οποία εγκρίθηκε το 1991. Στα 17 χρόνια ζωής του ο Άρης Νίκαιας κατέγραψε 9 παρουσίες στα πρωταθλήματα Γ και Δ Εθνικής (απο το 1984 έως το 1991 συνεχόμενα) και τρεις κατακτήσεις του κυπέλλου της ΕΠΣ Πειραιά. 

Το 1995, η Ένωση Άρη-Νεάπολης συγχωνεύτηκε με τον Εθνικό Αστέρα Νεάπολης, δημιουργώντας τον «Νεαπολικό Αστέρα».

Με τη φανέλα του Άρη Νίκαιας αγωνίστηκαν μεταξύ άλλων οι Κώστας Κοττάκης, Μιχάλης Καψής, Σάββας Παντελίδης, Τάσος Κοπανίδης, Αλέκος Λιθόπουλος, Κώστας Λαλιώτης, Κωστας Πολιτης, Θεοδωρος Ματθαιου, Λαγος Βαγγελης, Λαγος Τασος, Μπαμπης Λαγος, Θανασης Κοιμανης, Χρηστος Μαρκρυγιαννελης κ.α.

### Πορεία στα Πρωταθλήματα

| Περίοδος | Κατηγορία | Θέση |
| --- | --- | --- |
| **1974-1978** | ΕΠΣ Πειραιά |  |
| **1978-1979** | Εθνικό Ερασιτεχνικό Πρωτάθλημα | 11η  |
| **1979-1981** | ΕΠΣ Πειραιά |  |
| **1981-1982** | Εθνικό Ερασιτεχνικό Πρωτάθλημα | 14η  |
| **1981-1984** | ΕΠΣ Πειραιά |  |
| **1984-1985** | Εθνικό Ερασιτεχνικό Πρωτάθλημα | 7η |
| **1985-1986** | Εθνικό Ερασιτεχνικό Πρωτάθλημα | 6η |
| **1986-1987** | Εθνικό Ερασιτεχνικό Πρωτάθλημα | 1η  |
| **1987-1988** | Γ΄ Εθνική | 16η  |
| **1988-1989** | Δ΄ Εθνική | 8η |
| **1989-1990** | Δ΄ Εθνική | 1η  |
| **1990-1991** | Γ΄ Εθνική | 12η |
| **Ένωση Άρη Νεαπόλεως** |
| **1991-1992** | Γ΄ Εθνική | 17η  |
| **1992-1993** | Δ΄ Εθνική | 3η |
| **1993-1994** | Δ΄ Εθνική | 12η  |
| **1994-1995** | ΕΠΣ Πειραιά | 7η |

Σύλλογοι με την ίδια επωνυμία
-----------------------------

Ο Άρης Νικαίας δε θα πρέπει να συγχέεται με το παλιότερο ποδοσφαιρικό σύλλογο «Άρη Πειραιώς» που αναφέρονταν και ως Άρης Νικαίας πριν τη συγχώνευση του για τη δημιουργία του Ιωνικού, και με το σύλλογο «Γ.Ν.Ο. Άρη Νίκαιας» που ιδρύθηκε την ίδια εποχή με τον Π.Α.Ο. αλλά δε δραστηριοποιήθηκε στο άθλημα του ποδοσφαίρου.

Παραπομπές
----------

1. ↑  ΓΓΑ:Απογραφή Αθλητικών Σωματείων/Προπονητών Κωδ.ΙΘ39
2. ↑  «Αθλητική Ηχώ» 11 Σεπτεμβρίου 1974, σελ.8 *Νέο όνομα σε πειραϊκό σωματείο: Η Θύελλα Κρήνης «βαπτίσθηκε» σε Άρη Νικαίας*
3. ↑  «Αθλητική Ηχώ» 26 Ιουλίου 1991, σελ.6
4. ↑  ΓΓΑ:Απογραφή Αθλητικών Σωματείων/Προπονητών Κωδ.ΞΓ25
5. ↑  «Αθλητική Ηχώ» 22 Ιουλίου 1995, σελ.4
6. ↑  «Αθλητική Ηχώ» 29 Μαΐου 1995, σελ.4
Ο **Μιχάλης Τζουγανάκης** (Μπέρινγκεν, 31 Ιουλίου 1969) είναι Έλληνας τραγουδιστής, τραγουδοποιός, συνθέτης και λυράρης.

Βιογραφία
---------

Ο Μιχάλης Τζουγανάκης γεννήθηκε το 1969 στην πόλη Μπέρινγκεν, στο Βέλγιο. 

Το 1993 κυκλοφορεί από τη ΜΙΝΩΣ-ΕΜΙ, η δισκογραφική δουλειά του Μιχάλη, με τίτλο "Αχτίδες" όπου και το τραγούδι του "Πάλι-Πάλι" που συμπεριέλαβε ο Μανόλης Λιδάκης στο "Ήλιο του Γενάρη" , το 1997, καθώς και σε ζωντανές ηχογραφήσεις του. Το 1997 γνωρίζει τον Νίκο Μαμαγκάκη. Ο Νίκος Μαμαγκάκης συνθέτει "Τα τραγούδια της παλιάς πόλης" σε ποίηση του ποιητή Γιώργου Καλομενόπουλου. Αυτή η δισκογραφική δουλειά σφραγίζει τη φιλία τους. Ο Μιχάλης έχει συμμετάσχει στη διασκευή και επανέκδοση του έργου του μεγάλου συνθέτη ως τραγουδιστής και ως σολίστας του λαγούτου. Έχει επίσης συμμετάσχει μαζί με τον Μ. Θεοδωράκη, τον Ευγ. Σπαθάρη, τον Π. Λάλεζα στο έργο που συνέθεσε ο Νίκος Μαμαγκάκης για τον Μακρυγιάννη.

Δισκογραφία
-----------

### Άλμπουμ

* 1987 "Τσ' Αγάπης Το Μαχαίρι"
* 1988 "Καυμέ Μου"
* 1994 "Αχτίδες"
* 2003 "Ζωντανή Ηχογράφηση"
* 2003 "Τα Τραγούδια Της Παλιάς Πόλης"
* 2005 "Στη Σκιά Των Βράχων"
* 2006 "Της Αγάπης Μαχαιριά"
* 2008 "Στα Ρεύματα Του Κόσμου"
* 2008 "Η Αγάπη Των Ανέμων"
* 2013 "Live Στη Σκιά Των Βράχων Νο.1"
* 2013 "Live Στη Σκιά Των Βράχων Νο.2"

Παραπομπές
----------